L 315/50 Euroopa Liidu Teataja 2.12.2009 EUROOPA ÜLEMKOGU OTSUS, 1. detsember 2009, nõukogu eesistumise teostamise kohta (2009/881JEL) EUROOPA ÜLEMKOGU, võttes arvesse Euroopa Liidu lepingut, eriti selle artikli 16 lõiget 9, võttes arvesse Euroopa Liidu toimimise lepingut, eriti selle artikli 236 punkti b, ning arvestades järgmist: (1) — Valitsustevahelise konverentsi, kus võeti vastu Lissaboni leping, lõppaktile lisatud deklaratsiooni nr 9 kohaselt võtab Euroopa Ülemkogu lepingu jõustumise päeval vastu otsuse, mille tekst on esitatud kõnealuses deklarat- sioonis. (2) = Seetõttu tuleks kõnealune otsus vastu võtta, ON VASTU VÕTNUD KÄESOLEVA OTSUSE: Artikkel 1 1. > Nõukogu, välja arvatud selle välisasjade koosseisu eesistu- jaks on 18-kuulise perioodi vältel eelnevalt määratud kolmest liikmesriigist koosnevad rühmad. Rühmad koostatakse liikmes- riikide vahelise võrdse rotatsiooni alusel, võttes arvesse nende mitmekesisust ja geograafilist tasakaalu liidus. 2. Iga asjaomase rühma liige on kordamööda iga nõukogu koosseisu, välja arvatud välisasjade nõukogu eesistujaks ühe kuuekuulise perioodi vältel. Teised rühma liikmed abistavad eesistujat kõigis tema kohustustes ühise programmi alusel. Rühma liikmed võivad omavahel otsustada kohaldada teistsu- gust korda. Artikkel 2 Liikmesriikide valitsuste alaliste esindajate komitee eesistujaks on üldasjade nõukogu eesistujaks oleva liikmesriigi esindaja. Poliitika ja julgeolekukomitee eesistujaks on liidu välisasjade ja julgeolekupoliitika kõrge esindaja esindaja. Nõukogu eri koosseisude, välja arvatud välisasjade nõukogu ettevalmistavate organite eesistujaks on asjaomase koosseisu eesistujaks olev rühma liige, välja arvatud juhul, kui vastavalt artiklile 4 otsustatakse teisiti. Artikkel 3 Üldasjade nõukogu tagab koostöös komisjoniga nõukogu eri koosseisude kooskõlastatud ja järjepideva töö mitmeaastaste programmide raames. Eesistujaks olevad liikmesriigid võtavad nõukogu opeasekretariaadi abiga kõik vajalikud meetmed nõukogu töö korraldamiseks ja tõrgeteta toimimiseks. Artikkel 4 Nõukogu võtab vastu otsuse, millega kehtestatakse käesoleva otsuse rakendusmeetmed. Artikkel 5 Käesolev otsus jõustub selle vastuvõtmise päeval. Otsus avaldatakse Euroopa Liidu Teatajas. Brüssel, 1. detsember 2009 Euroopa Ülemkogu nimel eesistuja H. VAN ROMPUY